Missatge: Jo també sóc dels nascuts abans del 80 i sembla mentida, però fins no fa tant, si hom deia que era independentista, immediatament passava a ser tractat com un pària i a ser objecte de condescendència barata ("ja creixeràs"), o de burles rastreres, o a rebre acusacions de racista i bajanades similars. Vist amb perspectiva, i deixant de banda les mesquineses polítiques del dia a dia, sembla impossible que s'hagi arribat al punt on som ara mateix. I això cal agrair-ho, a més de la ja consabuda incompetència espanyola, a la gent que ha estat picant pedra durant un munt d'anys, molts cops en solitari. Aquest país té uns dirigents polítics que són una vergonya, però en canvi també té un bon grapat d'herois anònims sense els quals no seríem on som. Ho tenim a tocar.
Emocions: anticipation
disgust
anger

Resposta: Home, tenim els polítics que tenim perquè als dirigents que valen la pena, com en Carod, ens dediquem a crucificar-los, com es va fer durant set anys. A part d'això, molt d'acord amb la resta: encara recordo quan a la colla de l'institut era l'"excèntric" perquè parlava d'independència i aquestes coses... i ara tots són dels nostres
Emocions: sadness, disgust, fear